Pradjotų dinastija
Pradjotų dinastija pagal tradiciją yra antroji Magadhos dinastija, pakeitusi Brihadrathus. Pagal puranas Pradjotai valdė Magadhą 138 metus, 799–684 m. pr. m. e. Tiek budistų, tiek džainų tekstai teigia, kad dinastijos valdovams buvo įprasta perimti valdžią nužudant savo tėvą. Taip pat teigiama, kad valdant Pradjotams šalis buvo paskendusi nusikaltimuose, todėl paprasti gyventojai sukilo ir išsirinko naują valdovą – Šišunagą. Jis sunaikino savo pirmtakus ir pradėjo naują Šišunagų dinastiją.